Folketing
2008-05-28

Man får det indtryk, at regeringen har været så optaget af at have en fast udlændingepolitik, at man helt har glemt det andet slagord, nemlig at den skal være fair. Den er ikke fair, sådan som vi behandler de her kvinder. Det er ikke fair, at slaver kommer til Danmark, dagligt bliver voldtaget, og når vi så får fat i dem, tilbyder vi dem ikke de ting, som vi ved, vi er forpligtet til; vi sørger ikke for, at deres hjemrejse til hjemlandet er ordentligt forberedt; vi følger ikke op; vi føler ikke noget ansvar for de kvinder; vi vil bare have dem ud af vagten. Sådan må de kvinder forstå det, der foregår, for det er jo det, der i virkeligheden sker. Jeg synes ikke, det er i orden, at regeringen vælger at sige: Nu må vi se tiden an, og vi har lavet en handlingsplan.